ai4bharat/Pralekha huggingface dataset:
নারীওশিশুবিকাশমন্ত্রক
কোভিড-১৯ এর কারণে অনাথ শিশুদের সহায়তা
নতুন দিল্লি,২ ফেব্রুয়ারি, ২০২২
প্রধানমন্ত্রী কোভিড-১৯ মহামারীর কারণে পিতা-মাতা বা আইনি অভিভাবক বা দত্তক পিতামাতা উভয়কেই হারিয়েছেন এমন শিশুদের সহায়তার জন্য 'পিএম কেয়ার্স ফর চিলড্রেন স্কিম' ঘোষণা করেছেন। অনলাইন পোর্টাল- pmcaresforchildren.in
এর মাধ্যমে এই প্রকল্পের সুযোগ গ্রহণ করা যাবে। তাই রাজ্য ও কেন্দ্রশাসিত অঞ্চলের সরকারকে এই ধরনের শিশুদের জন্য আবেদনগুলি সংশ্লিষ্ট পোর্টালে আপলোড করতে হবে । চলতি বছরের ৩১শে জানুয়ারি পর্যন্ত, এই পোর্টালে ৬৬২৪টি আবেদন আপলোড করা হয়েছে, যার মধ্যে ৩৮৫৫টি আবেদন যথাযথ প্রক্রিয়া অনুযায়ী অনুমোদিত হয়েছে।উল্লেখ্য পশ্চিমবঙ্গ থেকে ৮৯ টি আবেদন জমা পড়েছে এবং ৫৬ টি আবেদন অনুমোদন হয়েছে।
মন্ত্রক শিশু সুরক্ষা পরিষেবা - মিশন বাতসল্য নামে একটি কেন্দ্রীয় সাহায্যপ্রাপ্ত প্রকল্প বাস্তবায়ন করছে, যার মাধ্যমে যত্নের প্রয়োজন এবং কঠিন পরিস্থিতিতে রয়েছে এমন শিশুদের পরিষেবা প্রদানের জন্য রাজ্য এবং কেন্দ্রশাসিত অঞ্চলের সরকারগুলিকে সহায়তা প্রদান করা হয় থাকে ৷ সিপিএস প্রকল্পের আওতায় প্রতিষ্ঠিত চাইল্ড কেয়ার ইনস্টিটিউশন  শিশুদের জন্য অন্যান্য বিষয়ের সঙ্গে সঙ্গে বয়স-উপযুক্ত শিক্ষা, বৃত্তিমূলক প্রশিক্ষণ, বিনোদন, স্বাস্থ্যসেবা, কাউন্সেলিং ইত্যাদি করে থাকে। মন্ত্রক সেখানে বসবাসকারী যোগ্য শিশুদের জন্য টিকা প্রদান এবং শিশু ও যত্নদাতাদের মানসিক স্বাস্থ্য সহায়তা সহ চাইল্ড কেয়ার ইনস্টিটিউশনগুলির বিষয়ে সহায়তাকারী রাজ্য / কেন্দ্রশাসিত অঞ্চলগুলির জন্য যথাযথ পরামর্শ, নির্দেশিকা পাঠিয়েছে।
রাজ্যসভায় আজ এক প্রশ্নের লিখিত উত্তরে এ কথা জানিয়েছেন কেন্দ্রীয় নারী ও শিশু উন্নয়ন মন্ত্রী শ্রীমতী স্মৃতি জুবিন ইরানি।
CG/SS
(Visitor Counter : 56
রাষ্ট্রপতিরসচিবালয়
রাষ্ট্রপতি সেনা হাসপাতালে বিজয় দিবস উপলক্ষ্যে অর্থ প্রদান করলেন
নয়াদিল্লী, ২৬ জুলাই, ২০২০
কার্গিল যুদ্ধে যেসমস্ত সৈন্যরা শৌর্যের সঙ্গে যুদ্ধ করেছিলেন, তাঁদের আত্মবলিদানকে শ্রদ্ধা জানিয়ে রাষ্ট্রপতি শ্রী রামনাথ কোবিন্দ ২৬শে জুলাই দিল্লীর সেনা হাসপাতাল  কতৃপক্ষকে ২০ লক্ষ টাকার চেক তুলে দিয়েছেন। কোভিড-১৯ মহামারীর মোকাবিলায় যেসব চিকিৎসক এবং প্যারামেডিক্যাল কর্মীরা কাজ করছেন তাঁদের জন্য এই অর্থ দিয়ে বিভিন্ন সরঞ্জাম কেনা হবে।
আজ একবিংশতিতম কার্গিল যুদ্ধ জয়ের দিনটিকে বিজয় দিবস হিসেবে পালন করা হচ্ছে।
রাষ্ট্রপতি ভবনে ব্যয় সংকোচনের ফলে যে আর্থিক সাশ্রয় হয়েছে সেই অর্থ সেনা হাসপাতালে দেওয়া হয়েছে। এর ফলে কোভিড-১৯এর মোকাবিলায় আরও অর্থের সংস্থান হল। রাষ্ট্রপতি এর আগে রাষ্ট্রপতি ভবনে ব্যয় হ্রাসের জন্য নির্দেশ দিয়েছিলেন। এই উদ্যোগের অঙ্গ হিসেবে তিনি লিমোজিন গাড়ি কেনার প্রস্তাব পিছিয়ে দেন, এই গাড়ি বিভিন্ন অনুষ্ঠানে ব্যবহার করার পরিকল্পনা করা হয়েছিল।
রাষ্ট্রপতির থেকে এই অনুদান সেনা হাসপাতাল পাওয়ার পর চিকিৎসার সঙ্গে যুক্ত ব্যক্তিদের জন্য পিএপিআর কেনা হবে। পাওয়ার্ড এয়ার পিউরিফাইং রেসপিরেটর বা পিএপিআর একটি অত্যাধুনিক যন্ত্র, যার সাহায্যে শল্য চিকিৎসার সময় চিকিৎসকরা সংক্রমণ মুক্ত বিশুদ্ধ বাতাস নিতে পারবেন। অদৃশ্য শত্রুর বিরুদ্ধে যেসমস্ত যোদ্ধারা লড়াই করছেন তাঁরা নিজেদের রক্ষা করে রোগীদের আরও ভাল সেবা করতে পারবেন।
স্বশস্ত্র বাহিনীর প্রধান হিসেবে রাষ্ট্রপতির এই ভূমিকায় সেনা হাসপাতালে সামনের সারির কোভিড যোদ্ধাদের মনোবল বাড়বে। এরফলে কোভিড যোদ্ধারা নিরাপদ এবং চিকিৎসা সহায়ক পরিবেশে তাঁদের সর্বোচ্চ ক্ষমতা অনুসারে কাজ করতে পারবেন। এই উদ্যোগে অন্যেরা অনুপ্রাণিত হবেন এবং বিভিন্ন সংস্থা তাদের আর্থিক ব্যয় হ্রাস করে আমাদের কোভিড যোদ্ধাদের প্রতি সাহায্যের হাত বাড়িয়ে দেবেন বলে আশা করা যায়।
দেশের সশস্ত্র বাহিনীর প্রধান চিকিৎসা কেন্দ্র এই সেনা হাসপাতাল । এখানকার প্রধানের দায়িত্বে রয়েছেন মেজর জেনারেল শরৎ চন্দ্র দাশ। মেজর জেনারেল দাশ অপারেশন বিজয়ে অংশগ্রহণ করেছিলেন, এরজন্য তাঁকে যুদ্ধ সেবা পদক দেওয়া হয়েছিল। বর্তমান পরিস্থিতিতে এই হাসপাতালের চিকিৎসক, নার্স এবং প্যারামেডিক্যাল কর্মীরা নিরলসভাবে দিনরাত কাজ করে চলেছেন এবং তাঁরা তাঁদের জীবনের ঝুঁকি নিয়ে শ্রেষ্ঠ চিকিৎসা পরিষেবা দিয়ে চলেছেন।
(CG/CB/NS
তথ্যওসম্প্রচারমন্ত্রক
কেন্দ্রীয় মন্ত্রী শ্রী অনুরাগ সিং ঠাকুর লাদাখের হাম্বোটিং লা'তে আকাশবাণী ও দূরদর্শনের ট্রান্সমিটারের উদ্বোধন করেছেন
প্রসার ভারতীর এটি সর্বোচ্চ উচ্চতার ট্রান্সমিটার যা প্রত্যন্ত এবং সীমান্তবর্তী অঞ্চল জুড়ে থাকবে
নতুন দিল্লি, ২৫ সেপ্টেম্বর, ২০২১
কেন্দ্রীয় তথ্য ও সম্প্রচার মন্ত্রী শ্রী অনুরাগ সিং ঠাকুর লাদাখের কারগিলের কাছে হাম্বোটিং লা'তে আজ আকাশবাণী ও দূরদর্শনের একটি উচ্চ ক্ষমতা সম্পন্ন ট্রান্সমিটার জাতির উদ্দেশ্যে উৎসর্গ করেছেন। দশ কিলোওয়াটের এই ট্রান্সমিটারটি দেশের সর্বোচ্চ উচ্চতায় আকাশবাণী ও দূরদর্শনের ট্রান্সমিটার। সমুদ্রপৃষ্ঠ থেকে যা ৪০৫৪ মিটার বা ১৩ হাজার ৩০০ ফুট উচ্চতায় অবস্থিত। লে-তে যে ট্রান্সমিটারটি রয়েছে সেটি ৩৫০১ মিটার বা ১১ হাজার ৪৫০ ফুট উচ্চতায় অবস্থিত।
কেন্দ্রীয় মন্ত্রী উদ্বোধনী ভাষণে উল্লেখ করেন যে, হাম্বোটিং লা অঞ্চলটি অত্যন্ত দুর্গম এবং আবহাওয়া খুবই প্রতিকূল। এইরকম একটি আবহাওয়ায় এবং পরিবেশের ট্রান্সমিটার স্থাপন করার জন্য তিনি সংশ্লিষ্ট ইঞ্জিনিয়ার ও কর্মীদের ধন্যবাদ জানান। নতুন এই ট্রান্সমিটারটির ব্যাপ্তি থাকবে ৫০ কিলোমিটার। এটি কারগিলের প্রত্যন্ত এলাকা নিয়ে প্রায় ৫০ হাজার জনসংখ্যাকে যুক্ত করবে। তিনি ঘোষণা করেন যে, আগামী পয়লা অক্টোবর থেকে ডিডি- কাশীর-এ লাদাখি অনুষ্ঠান আধঘন্টা থেকে বাড়িয়ে একঘন্টা করা হচ্ছে।
শ্রী ঠাকুর বলেন, ভারত সরকারের নীতি হচ্ছে সীমান্তবর্তী অঞ্চল গুলিতে আকাশবাণী এবং দূরদর্শনের শক্তিশালী সিগনালিং ব্যবস্থা থাকবে। তিনি বলেন, এই ট্রান্সমিটার হওয়ায় কেবল জম্মু-কাশ্মীরের সীমান্তবর্তী অঞ্চল গুলিতে সঠিক তথ্য সরবরাহ করা নয়, প্রতিবেশী রাষ্ট্রের বিদ্বেষ মূলক অপপ্রচারের মোকাবিলা করা।
কেন্দ্রীয় মন্ত্রী বলেন,
আকাশবাণী এবং দূরদর্শন এর মাধ্যমে সীমান্তবর্তী অঞ্চলে শিক্ষার্থীদের শিক্ষামূলক অনুষ্ঠান সম্প্রচার করা হবে। প্রসার ভারতী বিভিন্ন রাজ্য সরকারের সঙ্গে যৌথ উদ্যোগে স্কুল ও কলেজ শিক্ষার্থীদের জন্য শিক্ষামূলক নানা অনুষ্ঠানের আয়োজন করেছে।
এদিনের অনুষ্ঠানে লাদাখের সাংসদ শ্রী জে টি নামগিয়াল বলেন, এই ট্রান্স মিটার স্থাপনের মধ্য দিয়ে ভারত সরকার এই অঞ্চলের উন্নয়নমূলক কাজের জন্য অঙ্গীকার রক্ষা করেছে।
CG/ SB
(Visitor Counter : 122
কেন্দ্রীয়মন্ত্রিসভা
মহাকাশে অনুসন্ধান এবং শান্তিপূর্ণ কাজে তা ব্যবহারের ব্যাপারে ভারত এবং সাও তোম ও প্রিন্সেপে-র মধ্যে পরিকাঠামো চুক্তির ব্যাপারে কেন্দ্রীয় মন্ত্রিসভাকে অবগত করা হল
নয়াদিল্লি, ২৮ ডিসেম্বর, ২০১৮
মহাকাশে অনুসন্ধান এবং শান্তিপূর্ণ কাজে তা ব্যবহারের ব্যাপারে ভারত এবং সাও তোম ও প্রিন্সেপে-র মধ্যে সহযোগিতা বৃদ্ধির লক্ষ্যে পরিকাঠামো চুক্তির ব্যাপারে কেন্দ্রীয় মন্ত্রিসভাকে অবগত করা হয়েছে। নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার  কেন্দ্রীয় মন্ত্রিসভার বৈঠকে এ বিষয়ে জানানো হয়। চলতি বছরের ৭ই সেপ্টেম্বর দু’দেশের মধ্যে এই পরিকাঠামো চুক্তিটি স্বাক্ষরিত হয়।
এই পরিকাঠামো চুক্তির ফলে মহাকাশে নতুন নতুন গবেষণা এবং রিমোট সেন্সিং-এর ক্ষেত্রে বিশ্বের বিভিন্ন সম্ভাবনার ব্যাপারে কাজ করা সম্ভব হবে। একইসঙ্গে, উপগ্রহ যোগাযোগ, দিক নির্দেশ এবং মহাকাশ বিজ্ঞান নিয়ে নতুন করে গবেষণা চালানোও যাবে। মহাকাশ প্রযুক্তি নিয়ে ভারত এবং সাও তোম ও প্রিন্সেপে যৌথভাবে বিভিন্ন উদ্যোগ নেবে। এর ফলে, দুটি দেশই এক্ষেত্রে উপকৃত হবে।
প্রসঙ্গত উল্লেখ করা যেতে পারে, বিদেশ মন্ত্রক এবং ন্যাশনাল সিকিউরিটি কাউন্সিল সেক্রেটারিয়েট, এনএসসিএস, সাও তোম এবং প্রিন্সেপে-র সরকারের কাছে মহাকাশ গবেষণার ক্ষেত্রে ভারতের সঙ্গে তাদের সহযোগিতার ব্যাপারে সে দেশের আগ্রহের বিষয়টি জানতে চেয়েছিল। সাও তোম-তে একটি উপগ্রহ কেন্দ্র বসানোরও প্রস্তাব দিয়েছিল ভারত। এর প্রেক্ষিতে সাও তোম ও প্রিন্সেপে-র বিদেশ মন্ত্রক এ ব্যাপারে আগ্রহ দেখায় এবং ইসরোর এক প্রতিনিধিদল ঐ দেশ সফর করে উপগ্রহ কেন্দ্র বসানোর সম্ভাবনা খতিয়ে দেখে। পরবর্তী পর্যায়ে, দু’দেশের মধ্যে মহাকাশ গবেষণার ব্যাপারে একটি সহযোগিতামূলক পরিকাঠামো চুক্তি স্বাক্ষরিত হয়।
CG/DM
(Visitor Counter : 186
প্রধানমন্ত্রীরদপ্তর
ভারত-ফিনল্যান্ড ভার্চ্যুয়াল শীর্ষ বৈঠক
নয়াদিল্লি, ১৬ মার্চ, ২০২১
প্রধানমন্ত্রী শ্রী নরেন্দ্র মোদী এবং ফিনল্যান্ডের প্রধানমন্ত্রী মিস সানা ম্যারিনোর মধ্যে আজ ভার্চ্যুয়ালি শীর্ষ সম্মেলন অনুষ্ঠিত হয়েছে। এই সম্মেলনে দ্বিপাক্ষিক সম্পর্ক নিয়ে বিস্তারিতভাবে আলোচনার পাশাপাশি পারস্পরিক স্বার্থ-সংশ্লিষ্ট আঞ্চলিক ও বহুপাক্ষিক বিভিন্ন বিষয়ের তাঁরা পর্যালোচনা করেছেন।
উভয় নেতা গণতান্ত্রিক মূল্যবোধ, আইনের শাসন, সাম্য, বাক্-স্বাধীনতা এবং মানবাধিকারের প্রতি সম্মানের ওপর ভিত্তি করে ভারত ও ফিনল্যান্ডের মধ্যে নিবিড় সম্পর্ক গড়ে ওঠার বিষয়টিতে সন্তোষ প্রকাশ করেছেন। দুই প্রধানমন্ত্রীই বহুস্তরীয় ব্যবস্থা, আন্তর্জাতিক রীতি-নীতি মেনে বিভিন্ন সিদ্ধান্ত, স্থিতিশীল উন্নয়ন এবং জলবায়ু পরিবর্তনের মতো সমস্যার সমাধানে একযোগে কাজ করার বিষয়ে অঙ্গীকার ব্যক্ত করেছেন।
তাঁরা দ্বিপাক্ষিক বিভিন্ন প্রকল্পের বিষয়ে পর্যালোচনা করেছেন এবং ব্যবসা-বাণিজ্য, বিনিয়োগ, উদ্ভাবন, শিক্ষা, কৃত্রিম মেধা সহ অত্যাধুনিক প্রযুক্তি, ফাইভ-জি / সিক্স-জি এবং কোয়ান্টাম কম্পিউটিং-এর মতো বিভিন্ন বিষয়ে পারস্পরিক সম্পর্ক সম্প্রসারিত করা এবং দুটি দেশের সম্পর্কে আরও বৈচিত্র্য আনার বিষয়ে আগ্রহ প্রকাশ করেছেন।
পরিবেশ-বান্ধব ও স্বচ্ছ প্রযুক্তির বিষয়ে ফিনল্যান্ডের নেতৃত্বদানের প্রসঙ্গে প্রধানমন্ত্রী সে দেশের ভূমিকার প্রশংসা করেছেন। স্থিতিশীল উন্নয়নে ভারতের উদ্যোগে ফিনিশ সংস্থাগুলির অংশীদার হওয়ার যথেষ্ট সম্ভাবনা রয়েছে। এই প্রেক্ষিতে শ্রী মোদী পুনর্নবীকরণযোগ্য ও জৈব-জ্বালানি, স্থিতিশীলতা, শিক্ষায় প্রযুক্তির ব্যবহার, ওষুধ শিল্প এবং ডিজিটাইজেশনের মতো বিভিন্ন ক্ষেত্রে ফিনল্যান্ডের সহযোগিতা বৃদ্ধির সম্ভাবনার প্রস্তাব দিয়েছেন।
ভারত-ইউরোপীয় ইউনিয়ন অংশীদারিত্ব, সুমেরু অঞ্চলে সহযোগিতা, বিশ্ব বাণিজ্য সংস্থা ও রাষ্ট্রসঙ্ঘের সংস্কার সহ বিভিন্ন আন্তর্জাতিক ও আঞ্চলিক বিষয়ে তাঁরা তাঁদের মতবিনিময় করেছেন। আফ্রিকা অঞ্চলে উন্নয়নমূলক কাজে ভারত ও ফিনল্যান্ডের সহযোগিতার যথেষ্ট সম্ভাবনা রয়েছে।
প্রধানমন্ত্রী ফিনল্যান্ডকে আন্তর্জাতিক সৌর জোট  এবং কোয়ালিশন ফর ডিজাস্টার রেজিলিয়েন্ট ইনফ্রাস্ট্রাকচার -এ যোগদানের জন্য আহ্বান জানিয়েছেন।
কোভিড টিকাকরণ এবং প্রতিটি দেশ যাতে স্বল্প মূল্যে দ্রুত এই টিকা পায় তার জন্য আন্তর্জাতিক উদ্যোগের ওপর গুরুত্ব সহ কোভিড-১৯ পরিস্থিতি নিয়ে দুই নেতা মতবিনিময় করেছেন।
পোর্তো-তে ভারত-ইউরোপীয় ইউনিয়ন নেতৃবৃন্দের বৈঠকে এবং ভারত-সুমেরু শীর্ষ সম্মেলনের বিষয়ে তাঁরা অধীর আগ্রহে অপেক্ষা করছেন।
প্রধানমন্ত্রীরদপ্তর
অলিম্পিকের জন্য প্রস্তুতি বিষয়ে প্রধানমন্ত্রীর পৌরোহিত্যে পর্যালোচনা বৈঠক
নতুন দিল্লি, ৩ জুন, ২০২১
টোকিও অলিম্পিকের বাকি আর ৫০ দিন উপলক্ষ্যে প্রধানমন্ত্রী নরেন্দ্র মোদী ভারতের অলিম্পিক প্রস্তুতি বিষয়ে পর্যালোচনা বৈঠক করেছেন । এই বৈঠকে আসন্ন টোকিও অলিম্পিকের প্রস্তুতির বিভিন্ন দিক উপস্থাপন করেন আধিকারিকেরা । পর্যালোচনা চলাকালীন এই অতিমারির মধ্যে ক্রীড়াবিদদের নিরবচ্ছিন্ন প্রশিক্ষণ সুনিশ্চিতকরণ, অলিম্পিক কোটা জিততে আন্তর্জাতিক প্রতিযোগিতায় অংশ নেওয়া, ক্রীড়াবিদদের টিকা দেওয়া এবং নানান সহায়তা প্রদানের বিভিন্ন পদক্ষেপ সম্পর্কে প্রধানমন্ত্রীকে অবহিত করা হয় ।
আধিকারিকেরা ক্রীড়াবিদ এবং তাদের সাহায্যকারী কর্মীদের টিকাকরণ সম্পর্কে বিস্তারিত জানান । প্রধানমন্ত্রী নির্দেশ দিয়েছেন যে টোকিও অলিম্পিকে যাচ্ছেন এমন প্রতিটি যোগ্য/সম্ভাব্য ক্রীড়াবিদ, সহায়তা কর্মী এবং আধিকারিকদের যত দ্রুত সম্ভব টিকা দেওয়া উচিত ।
প্রধানমন্ত্রী বলেন যে, তিনি জুলাই মাসে একটি ভিডিও কনফারেন্সের মাধ্যমে দেশের অলিম্পিক দলটির সঙ্গে কথা বলবেন । তাদের উৎসাহ দেওয়া এবং সমস্ত ভারতীয়দের পক্ষ থেকে শুভেচ্ছা জানানোর জন্যই তিনি কথা বলতে চান । প্রধানমন্ত্রী বলেন, খেলাধুলা আমাদের জাতীয় চরিত্রের হৃদয় এবং আমাদের যুব সমাজ খেলাধুলার মাধ্যমে একটি শক্তিশালী ও প্রাণবন্ত সংস্কৃতি তৈরি করেছে । তিনি বলেন যে, ১৩৫ কোটি ভারতীয়ের শুভেচ্ছা থাকবে অলিম্পিকে অংশ নেওয়া তরুণদের সঙ্গে । প্রধানমন্ত্রী আরও জানান যে, বিশ্বমঞ্চে নাম উজ্জ্বল করা প্রতিটি তরুণ ক্রীড়াবিদদের দেখে আরও হাজার জন খেলাধুলার প্রতি অনুপ্রাণিত হবেন ।
বৈঠকে আধিকারিকরা জানিয়েছেন যে, অলিম্পিকে অংশ নেওয়ার সময় ক্রীড়াবিদদের অনুপ্রাণিত করতে এবং তাদের মনবল বৃদ্ধিতে বিশেষ গুরুত্ব দেওয়া হবে । তাই প্রতিযোগিতার সময় তাদের বাবা-মা এবং পরিবারের সদস্যদের সঙ্গে নিয়মিত ভিডিও কনফারেন্সের আয়োজন করা হবে ।
প্রধানমন্ত্রীকে অবহিত করা হয়েছে যে, মোট ১০০ জন ক্রীড়াবিদ ১১টি ক্রীড়া বিভাগে টোকিও অলিম্পিকের জন্য যোগ্যতা অর্জন করেছেন এবং আরও ২২ জন ক্রীড়াবিদ টোকিও অলিম্পিকের জন্য যোগ্যতা অর্জন করতে পারেন, যার বিশদ বিবরণী জুন মাসের মধ্যে প্রকাশিত হবে । উল্লেখ্য, ২০১৬ সালে রিও ডি জেনিরো-তে মোট ১৯ জন ভারতীয় ক্রীড়াবিদ অংশ নিয়েছিলেন । ২৬ জন প্যারা-অ্যাথলেট যোগ্যতা অর্জন করেছেন । আরও ১৬ জন ক্রীড়াবিদ টোকিও অলিম্পিকে খেলার জন্য যোগ্যতা অর্জনের সম্ভাবনা রয়েছে ।
CG/SS/RAB
(Visitor Counter : 188
প্ৰধানমন্ত্ৰীৰ কাৰ্যালয়
প্ৰধানমন্ত্ৰীয়ে নেতাজী সুভাষ চন্দ্ৰ বসুৰ জন্মদিৱসত শ্ৰদ্ধা জনায়
প্ৰধানমন্ত্ৰী শ্ৰী নৰেন্দ্ৰ মোডীয়ে নেতাজী সুভাষ চন্দ্ৰ বসুৰ জন্মদিৱসত শ্ৰদ্ধা জনায়৷
‘‘নেতাজী সুভাষ চন্দ্ৰ বসুৰ বীৰত্বই প্ৰতিজন ভাৰতীয়ক গৰ্বিত কৰি আহিছে৷ তেওঁৰ জন্মজয়ন্তীত এই মহান ব্যক্তিক আমি সেৱা জনাইছোঁ’’, প্ৰধানমন্ত্ৰীয়ে এইদৰে কয়৷
প্রধানমন্ত্রীরদপ্তর
প্রধানমন্ত্রী জোয়াও ম্যানুয়েল গন্সালভেস লোরেন্সকোকে অ্যাঙ্গোলার রাষ্ট্রপতি পদে পুননির্বাচিত হওয়ার জন্য অভিনন্দন জানিয়েছেন
নয়াদিল্লি, ১৫ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী জোয়াও ম্যানুয়েল গন্সালভেস লোরেন্সোকোকে অ্যাঙ্গোলার রাষ্ট্রপতি পদে পুনরায় নির্বাচিত হওয়ার জন্য অভিনন্দন জানিয়েছেন।
একটি টুইটে প্রধানমন্ত্রী বলেছেন;
“অ্যাঙ্গোলার রাষ্ট্রপতি পদে পুননির্বাচিত হওয়ার জন্য জোয়াও ম্যানুয়েল গন্সালভেস লোরেন্সোকো @jlprdeangola-কে অভিনন্দন। আমি আমাদের দ্বিপাক্ষিক সম্পর্ক জোরদার করতে একসঙ্গে ঘনিষ্ঠভাবে কাজ করার দিকে তাকিয়ে আছি।”
PG/AP/NS
(
প্রতিরক্ষামন্ত্রক
বায়ুসেনার প্রধান সেন্ট্রাল এয়ার কম্যান্ডের সদর দপ্তর সফর করেছেন
নয়াদিল্লী, ১৭ সেপ্টেম্বর, ২০২১
বায়ুসেনার প্রধান এয়ারচিফ মার্শাল আর কে এস ভাদৌরিয়া ১৬ সেপ্টেম্বর প্রয়াগরাজে সেন্ট্রাল এয়ার কম্যান্ডের সদর দপ্তর সফর করেছেন। তিনি কম্যান্ডার্সের বার্ষিক সম্মেলনে অংশগ্রহণ করেন। তাঁকে সেন্ট্রাল এয়ার কম্যান্ডের প্রধান এয়ার মার্শাল আর জে ডাকওয়ার্থ স্বাগত জানান।
কম্যান্ডার্সের সম্মেলনে শ্রী ভাদৌরিয়া সব ধরণের প্রস্তুতি পর্যালোচনা করেন। তিনি সাইবার নিরাপত্তার বিষয় নিয়েও আলোচনা করেন। অস্ত্র সম্ভারের পরিচালনা সহ সম্ভাব্য সব ধরণের প্রস্তুতি নিয়ে বৈঠকে আলোচনা হয়। সম্প্রতি সেন্ট্রাল কম্যান্ড এলাকায় বন্যা কবলিত অঞ্চলে অসামরিক প্রশাসনকে ত্রাণ কাজে সাহায্য করায় তিনি কম্যান্ডের সদস্যদের প্রশংসা করেন। নিরাপদ উড়ান পরিবেশ নিশ্চিত করার জন্য কম্যান্ডারদের আহ্বান জানানোর পাশাপাশি ভারতীয় বিমান বাহিনীর আত্মনির্ভর হয়ে ওঠা ও দেশীয় প্রযুক্তির ব্যবহারের ওপর শ্রী ভাদৌরিয়া গুরুত্ব দেন।
CG/CB /NS
(Visitor Counter : 92
মানবসম্পদবিকাশমন্ত্রক
কেন্দ্রীয় মানব সম্পদ উন্নয়ন মন্ত্রীর কোভিড–১৯ পরিস্থিতিতে ছাত্র-ছাত্রীদের সাহায্যের জন্য একটি পোর্টালের উদ্বোধন
নতুনদিল্লি, ৩ এপ্রিল, ২০২০
দেশজুড়ে কোভিড–১৯ সংক্রমণের মোকাবিলায় ২৫শে মার্চ থেকে প্রতিরোধমূলক নিয়ন্ত্রণ ব্যবস্থার কারণে কলেজ এবং হোস্টেলগুলি বন্ধ হয়ে গেছে। এর ফলে কিছু ছাত্র-ছাত্রী সমস্যায় পড়েছেন। এদের সাহায্যের জন্য সর্বভারতীয় কারিগরি শিক্ষা পরিষদ  একটি পোর্টাল চালু করেছে। এই পোর্টালের ইউ.আর.এল হল https://helpline.aicte-india.org। কেন্দ্রীয় মানব সম্পদ উন্নয়ন মন্ত্রী শ্রী রমেশ পোখরিয়াল 'নিশাঙ্ক', এই ওয়েবসাইটের সূচনা করেন। গ্রাফিক্স এরা ইউনির্ভাসিটির দুই ছাত্র শিবাংশু এবং আকাশ এই পোর্টালটি তৈরি করেছেন। এ.আই.সি.টি.ই-র চেয়ারম্যান অধ্যাপক অনিল সহস্রবুদ্ধে, ভাইস চেয়ারম্যান শ্রী এম পি পুনিয়া, মুখ্য সমন্বয়কারী আধিকারিক শ্রী বুদ্ধ চন্দ্রশেখর এই অনুষ্ঠানে উপস্থিত ছিলেন।
এই উপলক্ষে আয়োজিত অনুষ্ঠানে মন্ত্রী জানান, যেসমস্ত ছাত্র-ছাত্রীরা থাকার জায়গা, অনলাইন ক্লাস, পরীক্ষা, স্কলারশিপ,স্বাস্থ্য ও পরিবহন সহ বিভিন্ন বিষয়ে সমস্যায় পড়বেন, তারা এই এই ওয়েবসাইটের মাধ্যমে সহায়তা পাবেন। মন্ত্রী জানান, ৬৫০০ কলেজ এই সঙ্কটের দিনে ছাত্র-ছাত্রীদের সাহায্যের জন্য হাত বাড়িয়ে দিয়েছে।
উৎসাহী সামাজিক সংগঠন, অসরকারী প্রতিষ্ঠান, ছাত্র-ছাত্রীদের সাহায্য করতে চাইলে এ.আই.সি.টি.ই সঙ্গে cconeat@aicte-india.org এই ইমেল ঠিকানায় যোগাযোগ করতে পারেন।
(CG/CB/SFS
প্রধানমন্ত্রীরদপ্তর
প্রধানমন্ত্রী এবং শ্রীলঙ্কার রাষ্ট্রপতির মধ্যে টেলিফোনে বার্তালাপ
নয়াদিল্লী, ২৩ মে, ২০২০
প্রধানমন্ত্রী শ্রী নরেন্দ্র মোদী আজ টেলিফোনে শ্রীলঙ্কার রাষ্ট্রপতি শ্রী গোতবায়া রাজাপাকসের সঙ্গে কোভিড-১৯ মহামারী এবং এর জেরে এই অঞ্চলে স্বাস্থ্য ও অর্থনৈতিক ক্ষেত্রে প্রভাব সম্পর্কে কথা বলেছেন।
প্রধানমন্ত্রী শ্রীলঙ্কার রাষ্ট্রপতিকে আশ্বাস দিয়েছেন যে মহামারী জনিত প্রভাব দূর করতে ভারত শ্রীলঙ্কাকে সম্ভাব্য সকল সহায়তা প্রদান অব্যাহত রাখবে।
রাষ্ট্রপতি রাজাপাকসে প্রধানমন্ত্রীকে অর্থনৈতিক কর্মকান্ড পুনরায় চালু করতে তাঁর সরকার কি পদক্ষেপ নিয়েছে তা অবহিত করেন। এই প্রসঙ্গে উভয় নেতা শ্রীলঙ্কায় ভারতের সহায়তায় উন্নয়নমূলক প্রকল্পগুলিকে ত্বরান্বিত করার প্রয়োজনীয়তার বিষয়ে একমত হন। তাঁরা শ্রীলঙ্কায় ভারতীয় বেসরকারী ক্ষেত্রের বিনিয়োগের মূল্যায়ণ এবং আর্থিক সংযোজনের সম্ভাবনা নিয়েও আলোচনা করেছেন।
প্রধানমন্ত্রী শ্রীলঙ্কার জনগণের সুস্বাস্থ্য ও সুস্থতার জন্য শুভেচ্ছা জানিয়েছেন।
(CG/SS/NS
ক্ষুদ্র, অতিক্ষুদ্রওমাঝারিশিল্পমন্ত্রক
পরিকাঠামো এবং অতিক্ষুদ্র, ক্ষুদ্র ও মাঝারি শিল্পোদ্যোগ ক্ষেত্রে আন্তর্জাতিক বিনিয়োগ বৃদ্ধির আহ্বান গড়করি
নতুন দিল্লি, ১২ আগষ্ট, ২০২০
কেন্দ্রীয় সড়ক পরিবহণ, মহাসড়ক ও অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি ভারতীয় মহাসড়ক এবং অতিক্ষুদ্র, ক্ষুদ্র ও মাঝারি শিল্পোদ্যোগ ক্ষেত্রে আন্তর্জাতিক সংস্থার বিনিয়োগ বৃদ্ধির আহ্বান জানিয়েছেন। তিনি বলেন, গাড়ি নির্মাণ শিল্প এবং অতিক্ষুদ্র, ক্ষুদ্র ও মাঝারি শিল্পোদ্যোগ ভারতীয় অর্থনীতির প্রধান দুই চালিকা শক্তি।
ভারত-অস্ট্রেলিয়া বণিক সভা ও বাণিজ্য- বিনিয়োগে মহিলা উদ্যোগপতি এবং সড়ক পরিকাঠামো ও অতিক্ষুদ্র, ক্ষুদ্র ও মাঝারি শিল্পোদ্যোগ ক্ষেত্রের যৌথ উদ্যোগে আয়োজিত এক অনুষ্ঠানে শ্রী গড়করি বলেন, ভারত এবং অস্ট্রেলিয়া পথ নিরাপত্তার ক্ষেত্রে একযোগে কাজ করছে। তিনি বলেন, এই পারস্পরিক সহযোগিতার ভিত্তিতে জনসাধারণের জন্য আরও উন্নত সড়ক যোগাযোগ ব্যবস্থাপনা এবং সচেতনতামূলক প্রচার চালানো হচ্ছে। ভারতীয় পথ নিরাপত্তা মূল্যায়ন কর্মসূচীর আওতায় ইতিমধ্যেই ২১,০০০ কিলোমিটার সড়ক নির্মাণ করা হয়েছে। এছাড়াও প্রায় ৩,০০০ কিলোমিটার দীর্ঘ সড়কে প্রযুক্তিগত উন্নতিসাধন করা হয়েছে। তিনি বলেন, উন্নততর সড়ক ইঞ্জিনিয়ারিং এবং জনসচেতনতা বৃদ্ধি থেকে এই উন্নতি এসেছে। এর ফলে, সড়ক দুর্ঘটনা প্রায় ৫০ শতাংশ হ্রাস পেয়েছে। শ্রী গড়করি আরও বলেন, ২০৩০ সালের মধ্যে পথ দুর্ঘটনায় মৃত্যুর হার শূন্যে মানিয়ে নিয়ে আসার লক্ষ্য নেওয়া হয়েছে।
কেন্দ্রীয় মন্ত্রী বলেন, সড়ক দুর্ঘটনা কমাতে তাঁর মন্ত্রক বিশেষ উদ্যোগ নিয়েছে। বিশ্বব্যাঙ্ক এবং এশীয় উন্নয়ন ব্যাঙ্ক প্রত্যেকেই এই প্রচার অভিযানে ৭,০০০ কোটি টাকা করে দেবে বলে জানিয়েছে। তিনি বলেন, সামাজিক সচেতনতা এবং শিক্ষা প্রদান, জরুরি পরিষেবাগুলিতে উন্নতিসাধন, চিকিৎসা বীমাতে জোর দেওয়া ইত্যাদির মাধ্যমে দেশে সড়ক দুর্ঘটনা কমিয়ে এনে পথ নিরাপত্তা ক্ষেত্রে লক্ষ্য অর্জনের কাছাকাছি পৌঁছানো সম্ভব হয়েছে। তিনি ২০১৯-র মোটরভেহিকেলস্ আইনের উল্লেখ করে জানান, দেশের পরিবহন ক্ষেত্রে বিভিন্ন দিকের উপর নজর রেখে এই আইনে প্রয়োজনীয় সংশোধন আনা হয়েছে।
কেন্দ্রীয় মন্ত্রী বলেন, কর্মসংস্থানের সুযোগ সৃষ্টি করতে সরকার গ্রামীণ কৃষি ও আদিবাসী অঞ্চলগুলিতে বিশেষ নজর দিয়েছে। তিনি বলেন, অতিক্ষুদ্র, ক্ষুদ্র ও মাঝারি শিল্পোদ্যোগ এমন একটি ক্ষেত্র যা আগামী দিনে ভারতীয় অর্থনীতির প্রধান চালিকা শক্তি হয়ে উঠবে। তিনি পরিকাঠামো এবং বীমা ক্ষেত্রে বিনিয়োগের যথেষ্ট সুযোগ রয়েছে বলেও উল্লেখ করেন।
অনুষ্ঠানে অস্ট্রেলিয়ার উপ প্রধানমন্ত্রী সেদেশের সড়ক ক্ষেত্রে বিশেষত পথ নিরাপত্তায় বিভিন্ন উদ্যোগের কথা তুলে ধরেন। তিনি আরও বলেন, ভারত ও অস্ট্রেলিয়ার মধ্যে সুদৃঢ় সম্পর্ক রয়েছে। আগামী দিনে এই সম্পর্ক আরও শক্তিশালী হয়ে উঠবে বলে দৃঢ় প্রত্যয় ব্যক্ত করেন। উপ প্রধানমন্ত্রী আরও বলেন, দুই দেশের মধ্যে বাণিজ্য সহ বিভিন্ন ক্ষেত্রে সম্পর্ক আগামী দিনে আরও বৃদ্ধি পাবে। তিনি পরাকাঠামো নির্মাণের উপর জোর দেন এবং বলেন যে, কোভিড-১৯ পরিস্থিতি কাটিয়ে ওঠার একটি গুরুত্বপূর্ণ উপায় হল দেশের পরিকাঠামো ক্ষেত্রে বিনিয়োগ বৃদ্ধি।
CG/SS/SKD
(Visitor Counter : 72
প্রধানমন্ত্রীরদপ্তর
মহা বিষুব পানা সংক্রান্তি এবং ওড়িয়া নববর্ষ উপলক্ষে শুভেচ্ছা প্রধানমন্ত্রীর
নয়াদিল্লি, ১৪ এপ্রিল, ২০২৩
প্রধানমন্ত্রী শ্রী নরেন্দ্র মোদী আনন্দঘন অনুষ্ঠান মহা বিষুব পানা সংক্রান্তি এবং ওড়িয়া নববর্ষ উপলক্ষে সকলকে শুভেচ্ছা জানিয়েছেন।
প্রধানমন্ত্রী তাঁর ট্যুইটে বলেন :
“শুভ মহা বিষুব পানা সংক্রান্তি এবং ওড়িয়া নববর্ষ। আগামী বছর আনন্দ ও সুস্বাস্থ্য পূর্ণ থাকুক।”
PG/PM/DM/
(
ক্রেতা, খাদ্যএবংগণবন্টনমন্ত্রক
২০২১-২২ খরিফ বিপনন মরশুমে ৫৭ হাজার ৩২ কোটি ৩ লক্ষ টাকা ন্যূনতম সহায়ক মূল্য পেয়ে প্রায় ১৮ লক্ষ ১৭ হাজার কৃষক লাভবান হয়েছেন
চলতি খরিফ বিপনন মরশুমে ২ কোটি ৯০ লক্ষ মেট্রিক টনের বেশি ধান সংগৃহীত
নতুন দিল্লি, ২ ডিসেম্বর, ২০২১
২০২১-২২ খরিফ বিপনন মরশুমে ধান সংগ্রহ মসৃণ ভাবে এগিয়ে চলেছে। বিগত বছরগুলির মত কৃষকরা ন্যূনতম সহায়ক মূল্যের সুবিধা পাচ্ছেন। চলতি মরশুমে গত ৩০ নভেম্বর পর্যন্ত ২ কোটি ৯০ লক্ষ ৯৮ হাজার মেট্রিক টনের বেশি ধান সংগৃহীত হয়েছে। বিপুল পরিমাণ এই ধান চণ্ডীগড়, গুজরাট, হরিয়ানা, হিমাচলপ্রদেশ, জম্মু ও কাশ্মীর, পাঞ্জাব, উত্তরপ্রদেশ, তেলেঙ্গানা, রাজস্থান কেরালা, বিহার, ওড়িশা প্রভৃতি রাজ্য থেকে সংগ্রহ করা হয়েছে।
এখনও পর্যন্ত প্রায় ১৮ লক্ষ ১৭ হাজার কৃষক ৫৭ হাজার ৩২ কোটি ৩ লক্ষ টাকার সহায়ক মূল্য পেয়ে লাভবান হয়েছেন।
চলতি খরিফ বিপনন মরশুমে সর্বাধিক ১ কোটি ৮৬ লক্ষ ৮৫ হাজার মেট্রিক টনের বেশি ধান পাঞ্জাব থেকে সংগৃহীত হয়েছে। হরিয়ানা থেকে সংগ্রহের পরিমাণ ৫৫ লক্ষ ৩০ হাজার মেট্রিক টনের বেশি। এছাড়াও উত্তরপ্রদেশ থেকে ১২ লক্ষ ৪২ হাজার মেট্রিক টনের বেশি ধান ন্যূনতম সহায়কমূল্যে সংগ্রহ করা হয়েছে। অন্য রাজ্যগুলিতেও চলতি মরশুমে ধান সংগ্রহে ধীরে ধীরে গতি আসছে।
উল্লেখ করা যেতে পারে, ২০২০-২১ খরিফ বিপনন মরশুমে প্রায় ১ কোটি ৩১ লক্ষ ১৩ হাজারের বেশি কৃষক ১ লক্ষ ৬৮ হাজার ৮২৩ কোটি টাকা ন্যূনতম সহায়কমূল্য পেয়ে লাভবান হয়েছেন। আলোচ্য মরশুমে ধান সংগ্রহের পরিমাণ ৮ কোটি ৯৪ লক্ষ ১৯ হাজার ৮১ মেট্রিক টন।
২০২০-২১ খরিফ বিপনন মরশুমে গত ৩০ নভেম্বর পর্যন্ত পশ্চিমবঙ্গ থেকে ধান সংগ্রহের পরিমাণ ২৭ লক্ষ ৭৯ হাজার মেট্রিক টনের বেশি। আলোচ্য মরশুমে রাজ্যের প্রায় ৯ লক্ষ ৫০ হাজার কৃষক ৫ হাজার ২৪৬ কোটি টাকার বেশি ন্যূনতম সহায়কমূল্য পেয়ে লাভবান হয়েছেন।
CG/BD/AS/
(Visitor Counter : 131
তথ্যওসম্প্রচারমন্ত্রক
তথ্য ও সম্প্রচার ক্ষেত্রে ভারত ও বাংলাদেশের মধ্যে গুরুত্বপূর্ণ কিছু চুক্তি সাক্ষর
নতুনদিল্লি, ১৪ জানুয়ারি, ২০১৪
ভারত ও বাংলাদেশ তথ্য ও সম্প্রচার ক্ষেত্রে গুরুত্বপূর্ণ কিছু চুক্তিতে সাক্ষর করেছে। নতুনদিল্লিতে দুই দেশের তথ্য ও সম্প্রচার মন্ত্রীদের বৈঠকে আজ এই চুক্তিগুলি সাক্ষর হয়। শেখ মুজিবুর রহমানের জন্মশতবর্ষে , দুই দেশের যৌথ প্রযোজনায় তাঁর জীবন নিয়ে “বঙ্গবন্ধু” শীর্ষক একটি চলচ্চিত্র নির্মাণ সংক্রান্ত চুক্তিটি উভয় দেশের তথ্য ও সম্প্রচার মন্ত্রীর উপস্থিতিতে সাক্ষরিত হয়। বঙ্গবন্ধুর জন্মশতবর্ষ উপলক্ষ্যে ২০২০-র ১৭ই মার্চ থেকে ২০২১ এর ১৭ই মার্চ পর্যন্ত সময়কালে বাংলাদেশ সরকার “মুজিব বর্ষ” পালনের সিদ্ধান্ত নিয়েছে।
ভারত-বাংলাদেশের সম্পর্ককে আরো উন্নত করতে প্রসার ভারতী ও বাংলাদেশ বেতার অনুষ্ঠান বিনিময় শুরু করেছে । আকাশবাণী মৈত্রীর অনুষ্ঠান আজ থেকে যেমন ঢাকাতেও সম্প্রচার শুরু হল, একইভাবে বাংলাদেশ বেতারের অনুষ্ঠান-ও আকাশবাণী কলকাতা থেকে শোনা যাচ্ছে।
উভয় দেশের বন্ধুত্বপূর্ণ সম্পর্কের সঙ্গে নাড়ির যোগাযোগ আছে বলে মন্তব্য করেন তথ্য ও সম্প্রচার মন্ত্রী শ্রী প্রকাশ জাভরেকর। তিনি বলেন, দুই দেশের-ই মহান সুসম্পর্কর ঐতিহ্য রয়েছে । শ্রী জাভরেকর বলেন, “ বাংলাদেশ টেলিভিশন ও বেতারের সঙ্গে যৌথ প্রযোজনায় অনুষ্ঠান নির্মাণে আমরা উৎসাহী। বঙ্গবন্ধু ফিল্ম সিটি নির্মাণে ভারত সবরকমের সাহায্য করে যাবে।“
বাংলাদেশের তথ্য মন্ত্রী মহম্মদ এইচ মাহমুদ বলেন, প্রধানমন্ত্রী নরেন্দ্র মোদী ও শেখ হাসিনার নেতৃত্বে নতুন দিল্লি ও ঢাকার মধ্যে সম্পর্ক নতুন উচ্চতায় পৌঁছেছে। শ্রী মাহমুদ, তাঁর উদ্বোধনী ভাষণে বলেন, “ভারতের সমর্থন ছাড়া বাংলাদেশের স্বাধীনতা কখনোই সম্ভব হত না। আমাদের সম্পর্ক ঐতিহাসিক”।
CG/CB
(Visitor Counter : 58
রাষ্ট্রপতিরসচিবালয়
আইএনএস শিবাজীকে পুরস্কার প্রদান রাষ্ট্রপতির
নয়াদিল্লী, ১৩ ফেব্রুয়ারি, ২০২০
রাষ্ট্রপতি শ্রী রামনাথ কোবিন্দ আজ মহারাষ্ট্রের লোনাভলায় ভারতীয় নৌবাহিনী আইএনএস শিবাজীকে পুরস্কার প্রদান করেছেন।
অনুষ্ঠানে রাষ্ট্রপতি বলেন, আইএনএস শিবাজী বহু বছর ধরে দেশের সেবায় দৃষ্টান্ত স্হাপন করেছে। পেশাদারিত্বে এবং স্বাতন্ত্র্যের সঙ্গে দায়িত্ব পালনে আইএনএস শিবাজী স্মরণীয় হয়ে রয়েছে। নিষ্ঠার সঙ্গে দায়িত্বপালনের জন্য দেশ তাকে অভিনন্দন জানায়। আইএনএস শিবাজীর সাফল্যের জন্য আমরা সকলেই গর্ববোধ করি। ভারতীয় নৌবাহিনীতে তার অবদান অবিস্মরণীয়।
রাষ্ট্রপতি বলেন, দেশের উপকূলীয় অঞ্চল সাধারণত অর্থনীতি এবং মানুষের উন্নতির সঙ্গে সম্পর্কযুক্ত। তিনি বলেন, আমাদের ৯০ শতাংশ বাণিজ্য সমুদ্রপথে হয়ে থাকে। তাই শুধু দেশের সুরক্ষার ক্ষেত্রেই নয়, অর্থনৈতিক সুরক্ষার জন্যও ভারতীয় নৌবাহিনীর ভূমিকা বৃদ্ধি করা প্রয়োজন। দেশ গঠন প্রক্রিয়ায় ভারতীয় নৌবাহিনীর গুরুত্বপূর্ণ ভূমিকা রয়েছে।
রাষ্ট্রপতি বলেন, আন্তর্জাতিক নিরাপত্তা, বাণিজ্য ক্ষেত্রে বিশ্বের মধ্যে ভারত অত্যন্ত গুরুত্বপূর্ণ ভূমিকা পালন করছে। তিনি বলেন, আমাদের সশস্ত্র বাহিনীর শৌর্য এবং দক্ষতার কারণে আর্ন্তজাতিক ক্ষেত্রে ভারতের উত্থান ঘটেছে।
CG/SS/NS
(Visitor Counter : 76